Avdiivkako gudua

Avdiivkako gudua Errusiako Indar Armatuen zein Donbaseko indar separatisten eta Ukrainako Indar Armatuen arteko borroka militar bat da, Donbassen dagoen Avdiivka hiritik Ukrainatik askatzeko helburua duena. Donbassen indarkeria berriro piztu zenean hasi zien gudua, otsailaren 21ean, Vladimir Putin-ek, Errusiako Presidenteak, Donetskeko Herri Errepublikaren independentzia aintzatetsi zuenean. Avdiivka hiria da, 2017an, Avdiivkako gudu zaharra pairatu zuena, suntsiturik bukatu arren Ukrainako indarren esku mantendu zena. Geroago, Errusiak Ukraina inbaditzen hasi zenean, Avdiivka izan zen erasotua izan zen lehen tokietako bat.

Gudua

Hasiera-borrokak (2022ko otsaila–apirila) 
Borrokak otsailaren 20an hasi ziren, indar errusiazaleak Avdiivkan berriro borrokan hasi zirenean. Donetskeko Indarrak hirian sartu ziren egun hartan, baina uxatuak izan ziren. Otsailaren 21ean, tropa errusiarrak Avdiivkan separatistei laguntzen ari zirela jakinarazi zen, Errusiak informazio hura ukatu egin zuen arren. Errusiak Ukrainaren inbasioa hasi zuenean, Avdiivka izan zen bere helburu nagusietako bat. 

Martxoaren 13an, indar errusiarrek Avdiivkako Koke-Planta bonbardatu zuten. Martxoaren 25ean jakinarazi zenez, Artyom Murakhovsky, Azov Batailoiko komandanteetako bat, Avdiivkan hil zen. Apirilaren 8an, Errusiak bideratutako bonbardaketa batetan pertsona bat hil eta beste bat zauritu zen.

Borroken gora egitea (2022ko apirila–) 

Apirilaren 13an, zibil bat hil eta beste hamabi zauritu ziren Avdiivkan.

Apirilaren 18an, Errusiak Ekialdeko Ukrainako erasoaldia berrindartu zuen, besteak beste, Avdiivka berriro erasotzen hasiz. Ondorioz, Avdiivkako 2,000 biztanle inguru lurpetik ihes egin behar izan zuten. Apirilaren 20an, Sergei Agranovitx, Donetskeko Sparta Batailoiko kidea, hil zuten, Avdiivkan.

Maiatzaren 3an, eskualdeko gobernadorearen arabera, gutxienez hamar pertsona hil ziren koke-plantaren aurkako beste eraso batean. Haren arabera, langileak lana amaitu eta autobusaren zain zeudenean gertatu zen erasoa.

Oharrak

Erreferentziak 

2022ko Ukrainako inbasioko guduak